‘હેઈ ! હેઈ !’ તથા ‘રંગબેરંગી’ જેવા સુંદર બાળ કાવ્યસંગ્રહ અને ‘વારતા રે વારતા’ રૂપે બાળવાર્તાસંગ્રહ આપનારા મીનાક્ષીબેન ચંદારાણાની આ ઉપરાંત ગઝલરચના, નવલિકાઓ અને અછાંદસ એમ સર્જનના અનેક સ્વરૂપોમાં હથોટી છે. તેમની કૃતિઓ અનેક ઉલ્લેખનીય સંપાદનોમાં લેવાઈ છે તો તેમના સર્જનોએ અનેક પારિતોષિકો પણ જીત્યા છે. પ્રસ્તુત ગઝલ ‘એ સમયની વાત સાંભળ…’ બદલાતા સમય, આધુનિકીકરણ – શહેરીકરણ અને જીવનપદ્ધતિઓ સાથે તાલ મેળવી રહેલા માનવે ગુમાવેલી અનેક યાદગાર વાતોનો સુંદર સંચય લઈને આવે છે.